
מכרז פומבי -/5/2021
לאשכול רשויות השרון 
 דרוש/ה
מנהל/ת אגף פיתוח כלכלי אזורי

בהתאם לפקודת העיריות (נוסח חדש), ותקנות העיריות (מכרזים לקבלת עובדים) תש"ם – 1979, ובהתאם לסעיף 19 לצו המועצות המקומיות (נוהל קבלת עובדים לעבודה), תשל"ז – 1977, ניתנת בזה הודעה על משרה פנויה של מנהל/ת אגף פיתוח כלכלי לאשכול השרון והזמנה להציג מועמדות לאיוש משרה זו כאמור.
אשכול השרון הינו איגוד ערים המורכב מ-14 רשויות ומונה כ-500 אלף תושבים. האשכול מונה את הערים הוד השרון, טייבה, טירה, כפר סבא, כפר קאסם, קלנסווה ורעננה, את המועצות האזוריות דרום השרון ולב השרון, ואת המועצות המקומיות ג'לג'וליה, כוכב יאיר-צור יגאל, כפר ברא, קדימה-צורן ותל מונד. האשכול הוקם כדי לעודד פיתוח אזורי ושיתופי פעולה בין הרשויות המקומיות החברות. זוהי התאגדות וולנטרית של רשויות החוברות יחד כדי להביא פיתוח כלכלי-חברתי- אזורי תוך ניצול היתרון לגודל והראייה האזורית.
הבהרה מגדרית: המכרז נכתב בלשון זכר, אך מופנה לגברים ולנשים כאחד.

1. כללי
1. מועמדים המבקשים להציג את מועמדותם למכרז, מתבקשים להגיש לאשכול השרון את המסמכים הבאים:
1) קורות חיים שיכללו פירוט ניסיון מקצועי ותעסוקתי (בצירוף אסמכתאות).
2) תעודות המעידות על כישורי המועמד/ת (השכלה, השתלמויות וכיו"ב).
מועמדים העונים על דרישות המכרז ישלחו קורות חיים+ המסמכים הנדרשים דרך הלינק https://www.jobbing.co.il/jtest1/linkgen?OI=119&FC=4546&RF=5
עד ליום 8.8.2021 בשעה 12:00. 

הליכי המכרז – המכרז יתקיים בפני ועדת בחינה.  מועמדים אשר יעמדו בתנאי הסף יזומנו למכון הערכה לצורך מבחני מיון והערכה. שמונת המועמדים אשר השיגו במבחנים את התוצאות הגבוהות ביותר יוזמנו לראיון בפני ועדת בחינה. 
2. זכותו של מועמד עם מוגבלות לקבל התאמות הנדרשות לו מחמת מוגבלותו בהליכי הקבלה לעבודה. 

3. במקרה של מועמדים בעלי נתונים שווים, עדיפות תינתן לעולים חדשים, למי שהוא או אחד מהוריו נולד באתיופיה ולבני האוכלוסיה הערבית, הדרוזית, הצ'רקסית והחרדית.
4. אשכול השרון אינו מתחייב לקבל הצעה כלשהי ושומר על זכותו להפסיק בכל עת את הליכיו של מכרז זה, זאת בכל שלב משלביו.
5. הוראות מכרז זה יהוו חלק בלתי נפרד מן ההתקשרות בין המועמד/ת לבין אשכול השרון.


2. פרטי המשרה
תואר התפקיד: מנהל/ת אגף פיתוח כלכלי אזורי. 
היקף המשרה: משרה מלאה (100% משרה)
תנאי שכר: מנהל אגף.
כפיפות: מנכ"לית האשכול.

3. תיאור התפקיד
ייזום פעולות ותהליכים לעידוד פיתוח כלכלי אזורי למיצוי והרחבת הפוטנציאל הכלכלי האזורי ולקידום מנועי צמיחה משותפים.
תחומי אחריות
1. גיבוש תכנית תלת שנתית לאיתור מנועי צמיחה לאשכול  בדגש על ההיבטים העסקיים-כלכליים ובשיתוף גורמי המקצוע ברשויות ובאזור.
2. מיסוד והסדרת תחום הפיתוח הכלכלי באשכול.
3. גיבוש וקידום מדיניות הפיתוח הכלכלי של האשכול.
4. ניהול ופיתוח מנועי צמיחה אזוריים בתחומי ליבת האשכול- תחבורה, סביבה, תעסוקה, תכנון וחדשנות
5. ייזום והובלת תכניות לפיתוח מנועי צמיחה ופרויקטים אזוריים משותפים נוספים.
6. קידום תהליכי הסרת חסמים וטיוב רגולציה ברמה האזורית.
7. איתור הזדמנויות, הרחבת ומיצוי משאבים לפיתוח כלכלי אזורי.
8. טיפוח שיתופי פעולה כלכליים בין רשויות האשכול וחיבור בין בעלי התפקידים ברשויות לרמה האזורית.
9. ייזום ובחינה של שירותים מניבי הכנסה בתחומי הפעילות של האשכול.

פירוט הביצועים והמשימות העיקריות, כנגזר מתחומי האחריות:
1. מיסוד והסדרת תחום הפיתוח הכלכלי באשכול
1. מיסוד והסדרת פעילות האגף והתנהלותו מול הגורמים השונים באשכול וברשויות.
2. בניית תכנית עבודה רב שנתית מקושרת תקציב לאשכול בתחומים הנ"ל.
3. הקמה וניהול של ועדת היגוי רב מגזרית לתחום הפיתוח הכלכלי.
4. הסדרת שגרה ניהולית של האגף והקמת וועדות ופורומים מקצועיים לליווי הפעילות.
5. ביצוע מעקב אחר החלטות מליאת האשכול ווידוא ביצוען.

2. גיבוש וקידום מדיניות הפיתוח הכלכלי של האשכול
1. מיפוי מעמיק של מאפייני האזור, נכסיו והאתגרים המרכזיים העומדים בפניו. 
2. קביעת תחומי העיסוק של האגף בשיתוף הנהלת מליאת האשכול, הרשויות והציבור.
3. הגדרה והסדרה של ממשקי העבודה מול גורמים ברמה האזורית והלאומית בתחום הפיתוח הכלכלי האזורי, זיהוי והגדרת מנועי צמיחה אזוריים וגיבוש תכנית עבודה רב שנתית כוללת לתחום באשכול.
4. גיבוש מדיניות אזורית וקידומה כלפי חוץ באמצעות החלטות ממשלה ייעודיות לאזור.
5. סיוע ביצירת שיתופי פעולה בתוך האשכול ואל מול גורמים חיצוניים לצורך מימוש תכניות לפיתוח כלכלי בתחום.

3. ניהול ופיתוח מנועי צמיחה אזוריים קיימים
1. יצירת ממשקי עבודה מקצועיים ברמה המקומית, האזורית או הלאומית להגדלת פוטנציאל הפעילות בתחומי הליבה באשכול, לרבות עם משרדי ממשלה, עמותות, ארגונים, יזמים ומשקיעים פרטיים.
2. הנגשת הידע המקצועי והכלים הממשלתיים והרשותיים בעבור יזמים, משקיעים ובעלי התפקידים הרלוונטיים, וחיזוק הקשרים עם משרדי הממשלה הרלוונטיים.
3. איגום, מיצוי וגיוס משאבים לפיתוח הכלכלי לרבות תקציבים ממשלתיים, פילנתרופיים, ומצד יזמים וגורמים עסקיים.
4. ייזום והובלת תכניות לפיתוח מנועי צמיחה ופרויקטים אזוריים משותפים נוספים
1. קדום מיזמי PPP  באשכול בתחומי הליבה
2. זיהוי מוקדים ותחומים בעלי פוטנציאל לשינוי מציאות אזורית וקידומם 
3. פיתוח מענים אזוריים לתחומים נבחרים וניהול התהליך משלב בחינת ההתכנות ועד למיסוד תחום פעילות חדש באשכול.

5. קידום תהליכי הסרת חסמים וטיוב רגולציה ברמה האזורית
1. זיהוי תחומים הדורשים הסדרה, הסרת חסמים וטיוב רגולציה ברמה האזורית (כגון: רישוי עסקים, תחבורה חכמה וכו').
2. ניהול תהליכי הסדרה והקלה רגולטורית אל מול גורמים אזוריים, מחוזיים וממשלתיים באמצעות גיבוש מענים, תכניות ושירותים אזוריים.

6. איתור הזדמנויות, הרחבת ומיצוי משאבים לפיתוח כלכלי אזורי
1. הובלת תהליכים לאיגום משאבים, מיצוי תקציבי מדינה וקידום החלטות ממשלתיות.
2. גיוס תקציבים ממשרדי ממשלה וגורמים נוספים למינוף מנועי הצמיחה האזוריים והפעילות הכלכלית באזור.
3. בחינת הקמת קרן פיתוח/השקעות אזורית למינוף הפעילות הכלכלית במרחב בשילוב גורמי ממשל, פילנתרופיה, יזמים וחברות מהמגזר הפרטי.
4. איתור ומענה של קולות קוראים והזדמנויות תקצוב שונות.

7. טיפוח שיתופי פעולה כלכליים בין רשויות האשכול וחיבור בין בעלי התפקידים ברשויות לרמה האזורית
1. יצירת קשרים וממשקי עבודה מקצועיים עם גורמים הנוגעים לפיתוח כלכלי ברשויות וגופים נוספים בתחום האשכול.
2. הקמה והפעלה של וועדת היגוי ופורומים מקצועיים לפיתוח כלכלי.
3. ייעוץ וליווי רשויות האשכול בתהליכי פיתוח כלכלי בתחומן.
4. חיבור הרשויות לתמונה האזורית בנוגע למנועי צמיחה אזוריים ופיתוח כלכלי (הן ברמה התפיסתית והן ברמה התפעולית-טכנולוגית).
8. ייזום ובחינה של שירותים מניבי הכנסה בתחומי הפעילות של האשכול
1. בחינת השירותים הקיימים באשכול וייזום של פעילות מניבת הכנסה לחיזוק הקיימות הכלכלית של הפעילות 
בחינת שירותים ותחומי פעילות חדשים באשכול וסיוע לבינוי מודלים כלכליים ברי קיימא, מודל לחלוקת הכנסות וכד'

4. תנאים מקדמיים למינוי – תנאי סף
רשאים להגיש מועמדות מציעים אשר עומדים בכל התנאים שלהלן:
1) השכלה: תואר אקדמי, שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ; או, הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, התשע"ג- 2012 ; או תעודת סמיכות לרבנות ("יורה יורה") לפי אישור הרבנות הראשית לישראל, או אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר(.
תואר באחד מן התחומים הבאים:
מנהל עסקים, כלכלה, מינהל ומדיניות ציבורית, משפטים, תכנון עירוני, תעשיה וניהול, סוציולוגיה, מדעים.
2) ניסיון מקצועי: בעבור בעל תואר אקדמי או השכלה תורנית כאמור לעיל: חמש שנות ניסיון בתחומי התכנון האסטרטגי, פיתוח עסקי, וניהול מיזמים מורכבים.
עבור הנדסאי רשום: שש שנות ניסיון בתחומי התכנון האסטרטגי, פיתוח עסקי, וניהול מיזמים מורכבים.
עבור טכנאי רשום: שבע שנות ניסיון בתחומי התכנון האסטרטגי, פיתוח עסקי, וניהול מיזמים מורכבים.
3) ניסיון ניהולי: בעל ניסיון ניהולי מצטבר של 3 שנים לפחות בניהולצוות עובדים באופן ישיר או עקיף.  
4) שפות: עברית ואנגלית ברמה גבוהה. 

5. דרישות נוספות
יישומי מחשב: היכרות עם תוכנות ה- Office
רישיון נהיגה בתוקף
כושר ניסוח בע"פ ובכתב
נושאים שיחשבו כיתרון:
· תואר שני בתחומי ניהול/כלכלה/עסקים
· ניסיון בהקמת מיזמים במגזר הפרטי ו/או הציבורי
· ניסיון  מוכח בפיתוח עסקי בחברה יזמית / ו/או חברה כלכלית עירונית.
· ניסיון בניהול שותפויות מורכבות מרובות שחקנים
· ניסיון מוכח גיוס משאבים במגזר הפרטי והציבורי 
· ניהול תקציב יחידה של לפחות 4 מיליון ש"ח

6. מאפייני העשייה הייחודיים בתפקיד: 
עבודה בעלת אופי יזמי ויצירתי למיקסום תקציבי האשכול. 
עבודה ותכלול עם גורמים רבים באשכול ומחוצה לו.
נכונות לנסיעות ברחבי האשכול וריבוי משימות הדורשות מענה בקדימות גבוהה.
· הבנה עסקית וכלכלית
· חשיבה ופיתוח אסטרטגי
· הבניה ופיתוח תהליכים
· סדר וארגון
· יחסי אנוש מצוינים ואסרטיביות
· יזום והובלה
· עצמאות ויצירתיות
· סביבה מרובת שחקנים ומגזרים
· עבודה תחת לחץ
· ריבוי משימות ותחומי אחריות
· דינמיות וסתגלניות
· ייצוגיות ושירותיות
· אבחון וזיהוי צרכים ופיתוח מענים

7. כישורים אישיים
אסרטיביות, ביטחון עצמי, יוזמה, יכולת התמודדות עם מצבי לחץ 




בברכה, 
אורית ארליכמן
 מנכ"לית אשכול השרון

